**บทคัดย่อ**

**ชื่อเรื่อง** การพัฒนาแบบฝึกทักษะพื้นฐานวิชาภาษาอังกฤษ ชั้นประถมศึกษาปีที่ 3

**ผู้วิจัย**  นางวราณัฐ เนติบัณฑิตสกุล

**สถานศึกษา** โรงเรียนบ้านยาวี-ห้วยโป่ง

สำนักงานเขตพื้นที่การศึกษาประถมศึกษาเพชรบูรณ์ เขต 1

**ปีที่ศึกษา** 2559

**วัตถุประสงค์ของการศึกษา**

1. เพื่อพัฒนาและหาประสิทธิภาพของแบบฝึกทักษะพื้นฐานวิชาภาษาอังกฤษสำหรับนักเรียนชั้นประถมศึกษาปีที่ 3 ที่มีประสิทธิภาพตามเกณฑ์มาตรฐาน 80/80

2. เพื่อเปรียบเทียบผลสัมฤทธิ์ทางการเรียนก่อนเรียนและหลังเรียนของนักเรียน ชั้นประถมศึกษาปีที่ 3 โรงเรียนบ้านยาวี-ห้วยโป่ง สำนักงานเขตพื้นที่การศึกษาประถมศึกษาเพชรบูรณ์ เขต 1 โดยใช้แบบฝึกทักษะพื้นฐานวิชาภาษาอังกฤษ ชั้นประถมศึกษาปีที่ 3

 3. เพื่อศึกษาความพึงพอใจของนักเรียนที่มีต่อการเรียนรู้ โดยใช้แบบฝึกทักษะพื้นฐาน วิชาภาษาอังกฤษ ชั้นประถมศึกษาปีที่ 3

**วิธีดำเนินการศึกษา**

กลุ่มตัวอย่างที่ใช้ในการศึกษา คือ นักเรียนชั้นประถมศึกษาปีที่ 3 ได้มาด้วยวิธีการสุ่ม แบบง่ายด้วยวิธีการจับสลาก (Simple Random Sampling) จำนวน 35 คน ในปีการศึกษา 2559 เครื่องมือที่ใช้ได้ แก่แบบฝึกทักษะพื้นฐานวิชาภาษาอังกฤษจำนวน 8 เล่ม 8 เรื่อง คู่มือการใช้แบบฝึกทักษะพื้นฐานวิชาภาษาอังกฤษ จำนวน 1 เล่ม 8 เรื่อง แบบทดสอบวัดผลสัมฤทธิ์ทางการเรียน จำนวน 30 ข้อ และแบบสอบถามความพึงพอใจของนักเรียนที่มีต่อการใช้แบบฝึกทักษะพื้นฐาน วิชาภาษาอังกฤษจำนวน 10 ข้อ แล้วนำผลการใช้มาวิเคราะห์หาประสิทธิภาพของนวัตกรรมโดย ใช้ค่าเฉลี่ย () ค่าความเบี่ยงเบนมาตรฐาน (S) และเปรียบเทียบผลการใช้แบบฝึกก่อนเรียนและ หลังเรียน โดยใช้ t-test

 ผลการศึกษาพบว่า คุณภาพและประสิทธิภาพของแบบฝึกทักษะพื้นฐานวิชาภาษาอังกฤษ ชั้นประถมศึกษาปีที่ 3 เป็นไปตามสมมติฐานที่กำหนด คือนักเรียนมีความสามารถในการใช้ภาษาอังกฤษ ก่อนและหลังการใช้นวัตกรรม แตกต่างกันอย่างมีนัยสำคัญทางสถิติที่ระดับ .01 โดยหลังการใช้นวัตกรรมนักเรียนมีผลสัมฤทธิ์ทางการเรียนสูงกว่าก่อนการใช้นวัตกรรม และ มีความพึงพอใจต่อการใช้แบบฝึกทักษะการใช้ภาษาอังกฤษ อยู่ในระดับมาก

**กิตติกรรมประกาศ**

 รายงานผลการใช้แบบฝึกทักษะพื้นฐานวิชาภาษาอังกฤษ สำหรับนักเรียนชั้นประถมศึกษา ปีที่ 3 กลุ่มสาระการเรียนรู้ภาษาต่างประเทศ สำเร็จลุล่วงด้วยดี ด้วยความกรุณาเป็นอย่างสูง จากนายพฤฒสภา แย้มพราย ผู้อำนวยการโรงเรียนบ้านยาวี-ห้วยโป่ง สำนักงานเขตพื้นที่การศึกษาประถมศึกษาเพชรบูรณ์ เขต 1 นางสาวเพชรรัตน์ สิงห์แสง ครูชำนาญการพิเศษ โรงเรียนบ้านยาวี-ห้วยโป่ง นายขจรเกียรติ ขวัญทอง ครูชำนาญการพิเศษ โรงเรียนบ้านนายม นางกรชศา อยู่เสดียง ครูชำนาญการพิเศษ โรงเรียนบ้านโตก และนางสาวภัทธานิษฐ์ รอดมา ครูชำนาญการพิเศษ โรงเรียนอนุบาลเพชรบูรณ์ ที่กรุณาเป็นผู้เชี่ยวชาญในการพิจารณาตรวจแก้ไขเครื่องมือในการจัดทำรายงานให้มีความครอบคลุมและมีคุณภาพ

 ขอขอบพระคุณผู้บริหารและอาจารย์โรงเรียนบ้านยาวี-ห้วยโป่ง ที่ให้กำลังใจและอำนวย ความสะดวกในการจัดทำรายงานเป็นอย่างดีรวมทั้งขอบคุณนักเรียนที่ให้ความร่วมมือและให้ข้อมูล อันเป็นประโยชน์ในการจัดทำรายงานเป็นอย่างดี

 ขอกราบขอบพระคุณบิดามารดา ที่ให้การสนับสนุนให้เกิดพลังกาย พลังใจ และสติปัญญาที่ดีเสมอมา คุณค่าทั้งมวลของรายงานเล่มนี้ ขอมอบแด่บิดา มารดา ครู อาจารย์ ญาติมิตรทุกท่าน ทั้งผู้ที่เอ่ยนามและมิได้เอ่ยนาม ที่ให้โอกาสจัดทำประสบความสำเร็จ

วราณัฐ เนติบัณฑิตสกุล